text: ধামরাইয়ে সঞ্চিতা আদর্শ বিদ্যালয়ের উদ্বোধন – PBA Agency For Photo News
  ধামরাইয়ে সঞ্চিতা আদর্শ বিদ্যালয়ের উদ্বোধন
  Published: February 9, 2019 9:00 pm | Updated: February 9, 2019 9:01 pm
  সঞ্চিতা আদর্শ বিদ্যালয়ের আনুষ্ঠানিক শুভ উদ্বোধন
  পিবিএ,ঢাকা: আলোকিত ভবিষ্যতের জন্য সুশিক্ষালয় এই প্রতিপাদ্যকে সামনে রেখে ঢাকার ধামরাইয়ের প্রথম ডিজিটাল(মাল্টিমিডিয়া) ক্লাশরুম সমৃদ্ধ সঞ্চিতা আদর্শ বিদ্যালয়ের আনুষ্ঠানিক শুভ উদ্বোধন করা হয়েছে। আজ শনিবার ৯ ফেব্রুয়ারী পৌর শহরের দক্ষিণপাড়া এলাকায় অবস্থিত উক্ত বিদ্যালয়টির উদ্বোধন করেন ধামরাই পৌর মেয়র আলহাজ্ব গোলাম কবির মোল্লা।
  এসময় ঢাকা জেলা আওয়ামীলীগ ও বায়রার সভাপতি এবং ঢাকা-২০ আসনের সাংসদ বীরমুক্তিযোদ্ধা আলহাজ্ব বেনজীর আহমদ প্রধান অতিথি উপস্থিত থেকে বক্তব্য প্রদানকালে পরিপূর্ণ মাল্টিমিডিয়া সমৃদ্ধ হওয়ায় বিদ্যালয়টির সাফল্য কামনা করেন। ধামরাইয়ে একমাত্র ডিজিটাল পদ্ধতিতে শিক্ষাদান পদ্ধতি সমৃদ্ধ বিদ্যালয়টির পরিচালক দেব নারায়ণ দাস এর সভাপতিত্বে বিশেষ অতিথি হিসেবে উপস্থিত ছিলেন- জেলা আওয়ামীলীগের যুগ্ম সাধারণ সম্পাদক অধ্যাপক মিজানুর রহমান মিজান, ধামরাই সরকারি বিশ্ববিদ্যালয় কলেজের অধ্যক্ষ এ.এস.এম সিরাজুল হক, কাউন্সিলর জাকির হোসেন চৌধুরী, উপজেলা মহিলা ভাইস চেয়ারম্যান এ্যাড. সোহানা জেসমিন,ইউুপ চেয়ারম্যান খালেদ মাসুদ খান, ধামারাই নিউজ২৪ ডট কমের সম্পাদক আনিস উর রহমান, সাবেক কাউন্সিলর শামীমুর রহমান শামীম, প্রমুখ।
  উল্লেখ্য যে, উক্ত বিদ্যালয়টি গেল ১লা জানুয়ারি ২০১৯ইং সরকারি বই বিতরণের মাধ্যমে যাত্রা শুরু করলেও জমকালো এক অনুষ্ঠানের মাধ্যমে এদিন পুণরায় আনুষ্ঠানিক পথচলা শুরু করেছে। সঞ্চিতা আদর্শ বিদ্যালয়ে শিশু শ্রেণি থেকে ৫ম শ্রেণি পর্যন্ত শিক্ষাদান অব্যাহত থাকলেও অতি শিগ্রই তা দ্বাদশ শ্রেণি পর্যন্ত উন্নিত করা হবে বলেও জানানো হয়।